sieurs Bourquin et Gerbet estoient dénommez exécuteurs avec le 

 sieur auditeur de la chambre et demandant advis comme il se 

 debvoit conduyre pour prendre la possession dieelluy hospital il 

 luy avoit déclare quil deust présenter placet en la maison de céans 

 pour avoir permission de prendre ladite possession ne pouvant 

 aultrement y pervenir acause des edictz etdeffenses surce faictes 

 au conte de Bourgogne que Ion extimoit le mesme estre icy 

 deffendu. Touteffois retornant depuis ledit Rogeti a le prier de 

 en vertu de sa commission luy décerner une subdelegation il 

 avoit simplement décerne icelle sans aulcune aultre fulmination 

 extimant que ledit Rogeti layant expédie luy communiqueroit 

 icelle pour la reveoir seeler et signer comme est accoustume en 

 tel cas, ce que touteffois navoit este faict de manière que si ledit 

 Rogeti en avoit depesche quelque acte ou instrument ledit sieur 

 Gerbet le tenoit et reputoit pour nul daustant quii ne lauroit 

 comme dit est reveu etappreuve de son seel et signature, nayant 

 jamais heu intention de contrevenir ou attenter en quelque sorte 

 que se soit aux grandeurs et preheminences de sa majesté 

 impériale ny aux previleges libertez et franchises de la cite 

 adioustant que Ja praticque et observance estoit de fulminer 

 bulles tant avant le placet que après pourveu que Ion ne print 

 possession du bénéfice avant ledit placet comme le tout estoit 

 plus amplement contenu en certain escript que tenoit ledit sieur 

 Bourquin disant estre de la propre main dudit sieur Gerbet 

 Prians lesdits sieurs Bourquin et Humbert que Ion fut content des 

 susdites déclarations pourla conservation de la bonne intelligence. 



A quoy a este respondu que touchant la déclaration faicte de 

 la part dudit sieur Gerbet messieurs la prenoyent de bonne part 

 moyennant quelle fut signée par luy, sans touteffois vouloir 

 admestre que Ion puisse procéder a fulmination de bulles en 

 ceste cite sans le placet de mesdits sieurs pource que Ion scait 

 assez la fulmination estre lexeeution desdites bulles, laquelle 

 exécution est austant prohibée que la prinse de possession, sans 

 ledit placet. 



Et pour ce pour la conservation des haulteurs prev'leges 

 usages drois et libertez susdits Ion requerra ledit sieur Gerbet 

 de vouloir oster ladite clause de sondit escript et de signer 

 icelluy pour demeurer céans aux fins que dessus. 



